Heľpiansky potok (prítok Hlbokého potoka)

**Heľpiansky potok** je potok v regióne Horehronie, v území obcí Heľpa a Závadka nad Hronom v okrese Brezno v Banskobystrickom kraji. Nachádza sa v geomorfologickom celku Horehronské podolie. Ústi do Hlbokého potoka. Má dĺžku . Rád toku IV. 
## Prameň
Vodný tok *Heľpiansky potok* pramení v  v poľnohospodárskom extraviláne v západnom úseku centrálnej časti územia obce Heľpa, na úpätí lúky *Skalnatý vrch*, severovýchodne od intravilánu obce, v okrese Brezno. 
## Opis toku
*Heľpiansky potok* tečie od prameňa juhovýchodným smerom cez poľnohospodársky extravilán územím obce Heľpa, v  priberá ľavostranný bezmenný prítok, pravým brehom obteká pole *Za Brezinkou*, ľavým brehom obteká farmu živočíšnej výroby (farma dojníc, odchovňa dobytka), skrúca sa na západ, pravým brehom obteká pole *Heľpík*, ľavým brehom obmýva administratívno – výrobný komplex farmy (sklad hnojív, triedička zemiakov, výroba gumových profilov, zberný dvor triedeného odpadu), v  priberá pravostranný bezmenný prítok pritekajúci z pasienka a z poľa *Pálenica*, v  opúšťa územie Heľpy a vteká na územie obce Závadka nad Hronom, po prekonaní veľmi krátkeho úseku územím Závadky nad Hronom v rozsahu  na východnom okraji intravilánu Závadky nad Hronom pri priemyselnom areáli výroby chladiacich zmesí a skladu priemyselných hnojív v  ústi do Hlbokého potoka ako jeho ľavostranný prítok. Hlboký potok ďalej ústi do Hrona. *Heľpiansky potok* patrí do okresu Brezno v Banskobystrickom kraji. Pramení a tečie väčšinu svojho toku v území obce Heľpa a veľmi malý úsek toku  tečie a ústi do Hlbokého potoka v území obce Závadka nad Hronom. Patrí do geomorfologického celku Horehronské podolie do jeho geomorfologického podcelku Heľpianske podolie. Vodný tok *Heľpiansky potok* má dva bezmenné prítoky. Celý vodný tok leží v ochrannom pásme Národného parku Nízke Tatry.
## Pôvod názvu
Názov vodného toku *Heľpiansky potok* má pôvod v názve obce Heľpa, na území ktorej potok pramení a väčšinu svojho toku preteká. Názov obce Heľpa s vývojom 1551 *Helpe* →1808 *Helpa* → 1920 *Heľpa* má pôvod v nárečovom *helépať, heľpať* vo význame *na istý čas opúšťať svoju osadu za prácou do okolia*. Rozšírením slovného základu *Heľpa* o formant prídavného mena *-iansky* a po kombinácii  so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Heľpiansky potok* s významom *potok patriaci [[Heľpa|Heľpe]], potok tečúci v priestore obce Heľpa*, ktoré bolo prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Heľpiansky potok* bol štandardizovaný v roku 1976. V množine slovenskej hydronymie vodných tokov hydronymum *Heľpiansky potok* nie je jedinečným hydronymom; na Slovensku sú dva vodné toky s týmto štandardizovaným názvom (december 2025). Nie veľmi šťastná štandardizácia názvov dvoch potokov homonymným názvom *Heľpiansky potok* ležiacich vo vzájomnej blízkosti na území obce *Heľpa* spôsobuje občas kolíziu v aplikačnej praxi.

## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky v Horehronskom podolí
Kategória:Heľpa
Kategória:Závadka nad Hronom
Kategória:Povodie Hrona